cyanic-selkie/wikianc huggingface dataset:
إيرين ييݣر
بزاف د لقاريين ؤ لمشاهدين ف لبدية ديال لقصة ماكانتش عاجباهم شّخصية د إيرين، حيت كيبان عدواني ؤ غضبان ؤ ديما كيخصّو شي حد يخرّجو من شي موقف ماشي هوّا هاداك، مي معا تّطور ديال لأحدات كتبدّل شّخصية ديالو ؤ كيولي مكالمي ؤ كيفكر قبل ما يدير شي فعلة.
26 يونيو
26 يونيو ؤلا نهار 26 شهر 6 هوّا نّهار نمرة 177 من تّقويم لميلادي (178 يلا كان لعام مكبّس). باقين 188 يوم من موراه تال لّخر د لعام.
ناصر بوريطة
ناصر بوريطة (مزيود ف 27 ماي 1969) هوّا وزير د لخاريجية د لمغريب من 5 أبريل 2017. كان تعيّن أمين عام ديال ويزارة لخاريجية ف 2011، ؤ وزير مونتاداب ل وزير لخاريجية ف 2016.
كان خدا ديپلوم ف لقانون لعام (لعالاقات دّولية) من كلية د لعولوم لقانونية ؤ لقتيصادية ؤ لجتيماعية ف 1991، سرتيفيكة ف لعلاقات دّولية ف 1993، ؤ ديپلوم د دّراسات لعليا (موقابيل ديال ماستر) ف لقانون لعام دّولي ف 1995. ف 2002، كان بوريطة رئيس ديال لأجهزة رّئيسية ف لأمم لمتحدة، ؤ من 2002 تال 2003 كان مستشار ل لبيعتة لمغريبية ل لمجموعات لؤروپية ف بروكسيل. من 2003 تال 2006، كان رئيس ديال لقيسم د لأمم لمتحدة، ؤ من 2006 ل 2009، كان مدير ديال دّايپارطومو د لأمم لمتحدة ؤ لمونضمات دّولية ف ويزارت لخاريجية. كان خدا حتا منصب د مدير ديوان ديال وزير لخاريجية ؤ مدير عام ديال لعلاقات متعددة لأطراف ؤ تّعاون شّامل. بوريطة كان خدم سيكريتير ف سّيفارات د لمغريب ف ڤيينا ؤ بروكسيل.
تال 2011 كان شارك ف بزاف د لمؤتمرات لوطنية ؤ دّولية لي عندها علاقة معا تحياد سّلاح، لأمن، حفض سّالام، حقوق لإنسان، لقضايا لعالامية، ؤ تّعاون لإقليمي.
ناصر بوريطة مجوج ؤ عندو جوج ولاد.
سيدي علي بن حمدوش
سيدي علي بن حمدوش جماعة ترابية قروية كاينة ف إقليم/عمالة جّديدة، جهة دّار لبيضا سطات، ساكنين فيها 35182 واحد، على حسب لإحصاء لعام 2014.
بوفكران
بوفكران جماعة ترابية حضرية كاينة ف إقليم/عمالة مكناس، جهة فاس مكناس، ساكنين فيها 12941 واحد، على حسب لإحصاء لعام 2014.
صطاد المغربي
صطاد المغربي هي فرقة مغريبية من مدينة الرباط كاتقصر فـ بوطولا 2. وتأسسات فـ1919. كتلعب فتيران أحمد الشهود اللي كيهز خمسالاف مشجع. دات هاد الفرقة لبوطولا لوطنية لحتيرافية 3 دلمرات ، ودات كاس لعرش واحد لمرة.
نݣليزية
لينݣليزية ولا نّݣليزية ؤلا لونݣلي (ب نّݣليزية English) هيّا لوغة هندوؤروپية، ؤ ب ضبط جرمانية غربية لي لأصل ديالها من نّݣليز. تاتًهضر نّݣليزية ف ݣاع لقارّات د لعالم ؤ تاتعتابر حاليا هي لّوغة لّولة ف لعالم من ناحية د لينتاج لعلمي. تقريبا مليار ؤ نص د ناس ف لعالم تيهضرو نّݣليزية، منهم مابين 360 و 400 مليون لي هي لّوغة د لم ديالهم.
نّݣليزية هي واحد لّوغة جرمانية. هي تالت أكتر لوغة كيهضرو بها ناس ف لعالم كا لوغة د لم أما أكتر لوغة كيهضرو بيها هي شينوية ؤ تابعاها صبليونية.
ماكاينش شي فرق كبير ما بين لينݣليزية ديال ميريكان و لينݣليزية ديال بريطانيا ف لمفردات ؤ لقواعد. كاينين شلة ديال لّهجات ؤ لّكنات ديال نّݣليزية، ف بزاف د لبلدان ؤ لمناطق، لّي كتختالف بيناتها ف لفونولوجيا ؤ صّوتيات، ؤ شي مرات حتا ف لموعجام، لإيديومات، لݣرامير، ؤ طّريقة د لكتبة، ولاكين ب شكل عام كيتفاهمو بيناتهم، من غير شي حالات فاش كيكونو جوج لهجات متباعدين بزاف جغرافيّان. شّخص نّاطق ب نّݣليزية كيتسما أنݣلوفوني.
لينݣليزية هي لوغة لأجنبية تانية من حيت عدد ناس لي تيهضروها ف لمغريب، من بعد لفرانساوية. تقريبا 6 د لمليون د لمغاربة قالو علا راسهم بلي تيهضرو نّݣليزية ف إحصائيات د 2014.
تّصنيف لّوغاوي
تصغير|شّجرة ديال لّوغات لجرمانية لغربية نّݣليزية لوغة هندوؤروپية، ؤ ب تّحديد كتنتامي ل لفرع ديال لّوغات لجرمانية لغربية. نّݣليزية لقديمة جات من ستيمرارية لوغاوية كتمتّل مجموعة د لّهجات ؤ لّوغات لّي كانو كيهضرو قبايل جرمانية علا شّط ديال لبحر شّمالي ف لمنطقة د فريزيا. هاد لّوغات تطورو ب شكل تدريجي ل تلاتة د مجموعات، هوما لّوغات لأنݣلية ف لجزر د بريطانيا، لّوغات لفريزية، ؤ لألمانية سّهلية.
لّوغات لأنݣلية ؤ لوغات لفريزية كيتجمعو عادة ف فاميلة وحدة د لّوغات لأنݣلوفريزية، لّي كتمتل مجموعة د لّوغات كاتعتابر أقرب وحدين ل نّݣليزية. ؤ هاد لفاميلة بدورها كتّجمع معا لألمانية سّهلية ف فاميلة كتسمّا لّوغات لإنݣڤايونية ؤلا لّوغات لجرمانية د لبحر شّمالي، مي كاينين عولاما د لّيسانيات كيعارضو هاد تّصنيف لّخر.
نّݣليزية لقديمة من بعد غادي تطور ل نّݣليزية لوسطانية، لّي حتا هيّا غادي تطور ل نّݣليزية لّي كنعرفو دابا. نّݣليزية كتبان مختالفة علا لّوغات لجرمانية لوخرة، حيت عزلها لبحر علا خواتاتها ل مدة طويلة، ؤ من بعد غادي تأتر ب نّوردية لقديمة ؤ لفرانساوية. واحد نّيسبة كبيرة ديال لموعجام د نّݣليزية جاي من لفرانساوية.
نّݣليزية كتّعتابر لوغة جرمانية حيت كتّشارك معا لّوغات لجرمانية لوخرة ف تغييرات ؤ زيادات لّي ماكانلقاوش ف لوغات خرين. هادشي كيدل بلي هاد لّوغات منحادرة من شي لوغة قديمة كتسما لپروطوجرمانية لّي كانت كتّهضر ف شمال ؤروپا ف لعصر د لحديد. من بين لخاصيات لّي كيتشاركو فيها لّوغات لجرمانية، كاين تّقسيم ديال لفعال ل فعال قوية ؤ فعال ضعيفة. نّݣليزية كتّعتابر لوغة أنݣلوفريزية حيت هيّا ؤ لّوغة لفريزية كيتشاركو ف خاصيّات إضافية، سيرتو شي تويشيات ف تّصريف د لفعال ؤ ف نّوطق.
نّݣليزية لقديمة
تصغير|لبدية ديال ل[[ملحامة د بيوُولف مكتوبة ب نّݣليزية لقديمة]] أقدم شكل من شّكال د نّݣليزية كيتسما نّݣليزية لقديمة ؤلا لأنݣلوساكسونية، لّي كانت مهضورة مابين لقرن سّات ؤ لقرن حضاش ميلادي. نّݣليزية لقديمة تطورات من مجموعة د لّهجات لجرمانية لغربية، لّي عادتن كتّجمع ف إطار لّوغات لأنݣلوفريزية، ؤلا لّوغات لجرمانية د لبحر شّمالي، ؤ كانت مهضورة ف فريزيا (شمال د هولاندا ؤ شوية ف لغرب د ألمانيا)، ف ساكسونيا سّفلية (شّمال لغربي د ألمانيا)، ؤ ف لجنوب ديال شبه جزيرة يوتلاند (شّمال د ألمانيا ؤ لجنوب د دّانمارك).
ف لقرن لخامس لميلادي، لقبايل لأنݣلوساكسونية ستاقرات ف بريطانيا من بعد ما طاحت لإمبراطورية رّومانية لغربية. جوج قرون مورا داكشي ولّات لّهجات لجرمانية ديالهم هيّا لّي مسيطرة ف بريطانيا، ؤ خدات لبلاصة ديال لّوغات لّي كانت ف إقليم بريطانيا رّوماني، بحال لبريطونية لقديمة لّي كتعتابر لوغة كيلتية، ؤ لّاتينية. هاد لّهجات ولّات كتسما Ænglisc إنݣليسك لي ولّات English إنݣليش نيسباتن ل لقبايل لأنݣلية، ؤ لبلاد ديالهوم ولّات كتسما Ænglaland إنݣلالاند ؤلا بختيصار England إنݣلاند.
نّݣليزية لقديمة كانو فيها 4 ديال لّهجات رّئيسية، لّي كينقاسمو ل جوج مجموعات: لّهجات لأنݣلية (لّهجة لميرسية ؤ لّهجة نّورثامبرية) ؤ لّهجات سّاكسونية (لّهجة لكينتية ؤ لّهجة سّاكسونية لغربية).ب سباب لإصلاحات تّعليمية ديال لماليك ألفريد لعاضيم ف لقرن تّاسع غادي تولي لّهجة سّاكسونية لغربية ديال مملكة ويسيكس هيّا لّوغة لمعيارية ديال نّݣليزية لقديمة.
جوج د نّوصوص لمعروفين ب نّݣليزية لقديمة هوما لملحامة ديال بيوُولف لّي كانت مكتوبة ب سّاكسونية لغربية، ؤ نّشيد ديال كييْدمون لّي تكتبات ب لّهجة نّورثامبرية، ؤ لّي هيا أقدم قصيدة شيعرية نݣليزية معروفة. نّݣليزية لعصرية تطورات سيرتو من لّهجة لميرسية ؤ سّكوطلاندية من لّهجة نّورثامبرية. ف لقرن لخامس كانت نّݣليزية لقديمة كتّكتب ب لأبجدية رّونية بحال لّوغات لجرمانية لوخرة، سيرتو لّوغات لأنݣلوفريزية، مي معا لقرن سّات، ولّات كتّكتب ب لأبجدية لّاتينية، معا شي رموز رونية بحال þ (= ث) ؤ ð (= ذ).
نّݣليزية لقديمة وخا هيّا لجدة د نّݣليزية لعصرية، ماكاينش تفاهوم بيناتهوم، ؤ شي نݣليزي من لقرن لواحد ؤ عشرين مايقدش يفهم نّݣليزية لقديمة بلا مايتعلّم ليها. لݣرامّير ديال نّݣليزية لقديمة كتشبه ل ديال لألمانية ديال دابا، ؤ أقرب لوغة ليها كانت هيّا لفريزية لقديمة. نّݣليزية لقديمة متلان فيها لإعراب ديال سّميات، بحال ف لألمانية، علا حساب واش فاعل، مفعول، ؤلا مجرور، ؤ نفس شي كينطابق علا لحروف د لإضافة، لفعال ؤ نّْعوت. نّݣليزية لعصرية ب لمقارنة، فيها شكال قلال ديال ضّماير ؤ شّكال ديال تّصريف د لفعال حتا هوما قل من دوك لّي كاينين ف نّݣليزية لقديمة. هاد تطور كيشبه لّي وقع ما بين لعربية ؤ دّاريجة. هادا ميتال ديال جملة ب نّݣليزية لقديمة ؤ لموقابيل ديالها ب نّݣليزية لعصرية، ب طرجمة ل دّاريجة:
نّݣليزية لوسطانية
معا تّأتير ديال لوغات خرة، غادي تطور نّݣليزية لقديمة بشكل تدريجي ل نّݣليزية لوسطانية. تّاريخ لّي كيتّعطا عادة ديال لبدية د هاد تّطور هوّا 1066 فاش جا ويليام لفاتح نّورماندي باش يسيطر علا نّݣليز. ولاكين نّݣليزية لوسطانية ماكاتميّز ب شكل فيعلي حتال مابين لقرن تلطاش ؤ لقرن خمسطاش.
بزاف د لكلمات ديال نّݣليزية لقديمة غادي يبداو كيتّنساو ؤ كيتعوضو ب كلمات ديال نّوردية لقديمة لّي كانو جابوها سّكانديناڤيين من لقرن لعاشر، يعني قرن قبل من ويليام لفاتح. هادشي طرا بشكل تدريجي، ؤ مدة طويلة كانو لكلمات ديال نّݣليزية ؤ لموقابيلات نّوردية ديالهوم كيتّسعملو جنب ب جنب. لكاتب ؤ دّيپلوماسي نّݣيليزي ويليام كاكستون ف لّخر ديال لقرن 15 كان متلا كيتشكا بلي بنادم ماكيعرفش إينا كلمة فيهوم يخدّم، بحال كلمة ey إي لّي ب نّݣليزية لقديمة كتعني بيضة (ب لألمانية Ei)، ؤ لموقابيل ديالها egg إيݣ، لّي دخل من نّوردية ؤ لّي مستعمل دابا ف نّݣليزية لعصرية. أمتلة خرين لّي تّنساو فيهوم لكلمات ديال نّݣليزية لقديمة ل صالح كلمات ديال نّوردية كاين sweostor موقابيل syster (دابا sister بمعنى خت)، niman موقابيل taca (دابا take، بمعنى خدا)، ؤ grama موقابيل angr (دابا anger، بمعنى غضبة).
معا لستيعمار نّورماندي ديال ويليام لفاتح، غادي تبدا نّݣليزية كتأتر ب لفرانساوية لقديمة. لأغلبية د نّوبالا من أصل نݣليزي يا غادي يموتو ف لمعارك ضد لجيش نّورماندي ديال ويليام، يا غادي يتّحكم عليهوم ب لإعدام ب تهمة د لخيانة، من بعد ما ويليام شد لحكم د نّݣليز. غادي تولي ضونك لفرانساوية ل مدة جوج قرون هيّا لّوغة د لقصر لمالاكي ؤ ديال طّبقة د نّوبالا نّورماندية لّي عوضات طّبقة لقديمة. ب سباب لختيلاط ديال نّورمانديين معا نّݣالزا ب جّواج، ؤ حيت نّاس ديال طّبقات لجتيماعية نّازلة خاصهوم يكومونيكيو معا سيادهوم، غادي ينتاشرو لكلمات لّي جايين من لفرانساوية ف لهضرة ديال لعامة د نّݣالزا.
وحدة من لموميزات ديال نّݣليزية لوسطانية ف لݣرامير هوّا بلي فقدات تّمييز لعشوائي ديال جّندر د سّميات (دكري، نتوي، محايد) لّي كان ف نّݣليزية لقديمة، ؤ ولّا جّندر متعلق ب لمعنى ديال سّمية، لّي كيتسما جّندر طّبيعي. لإعراب حتا هوّا بدا كيطير بشوية حتا غبر ف مرة معا لبدية د لقرن 16 فاش كتبدا لفترة ديال نّݣليزية لعصرية.
من بين أهم لمكتوبات لأدابية لّي تكتبو ب نّݣليزية لوسطانية، كاين لحجّايات د كانتربوري The Canterbury Tales ديال دجوفري تشوصر، أعضم كاتب نݣليزي قبل من شيكسپير، ؤ كتبو مابين عام 1387 ؤ 1400.
مرة خرة نفس لميتال ديال قبل، ولاكين معا لجوملة ب نّݣليزية لوسطانية حتا هيّا:
لبدية د نّݣليزية لعصرية
ف لقرن 16 كاتبدا لفترة ديال نّݣليزية لعصرية. هاد لفترة نقدرو نقسموها ل جوج فترات، نّݣليزية لعصرية لمبكّرة (من لبدية د لقرن سطاش تال لقرن تمنطاش)، ؤ نّݣليزية لعصرية لمعطلة (من لقرن تمنطاش ؤ تسعطاش تال دابا).
نّݣليزية لعصرية لمبكّرة
تميزات هاد لفترة ب تلاتة د لحوايج رئيسيين: تّكحيزة لڤوايلية لكبيرة، تّبسيط ديال لقواعد د لإعراب، ؤ لمعيرة لّوغاوية د نّݣليزية.
تّكحيزة لڤوايلية لكبيرة هوّا فينومين ليساني لي أدّا ل تغيير جدري ف طّاريقة د نّطقان ديال لڤواييلات ف نّݣليزية، سيرتو لڤواييلات طّوال، حيت كان تغيير متسلسل، يعني كلا تغيير ف سّيستيم د لڤواييلات كان كيأدي ل تغييرات خرة ؤ هيا غادية. متلا كلمة (ب معنى عض) كانت كاتّنطق بحال  بيت، مي مورا لقرن 16 ولات كاتّنطق بايت، ؤ كلمة  كانت كاتّنطق أبوت (بحال ) ؤ دابا ولات أباوت. هاد لفينومين كيفسّر علاش نّݣليزية لعصرية مامتناسقاش ديما ف نّطقان ؤ لإملاء، حيت بزاف د شّكال لكتابة بقاو من نّݣليزية لوسطانية، ؤ علاش لحروف د لڤواييلات ف نّݣليزية كيختالف نطقانهوم ف شلا حالات على نّطقان ديالهوم ف لوغات ؤروپية خرة.
ف هاد لفترة، بدات لأهمية د نّڭليزية كاتطلع، مقارنةً معا لفرانساوية نّورماندية، ف عهد لماليك هينري لخامس. لقصر ولّا كيصدر لوتايق رّسمية ديالو ب نّڭليزية، ؤ بانت نڭليزية وسطانية معيارية جديدة مبازية على لّهجات ديال لندن و لمنطقة د ميدلاند شّرقية. ف 1476، ويليام كاكسطون دخّل لمطباعة ل نّڭليز ؤ بدا كيطبع لمنشورات ؤ لكتوبا، ؤ هادشي زاد من نّتيشار ديال هاد نّڭليزية لمعيارية. لأداب نّڭليزي د هاد لفترة كيشمل لأعمال ديال ويليام شيكسپير ؤ طّرجامة د لإنجيل لي كوميصيوناها لماليك دجيمس لّول لي كاتسمّا تال دابا ب سميتو.
وخا تّكحيزة لڤواييلية لكبيرة دارت تغييرات موهيمة ف نّڭليزية، هاد لّخرة ف نطقانها كانت باقة ماكاتشبهش 100% ل نّڭليزية لي كانعرفو دابا. متلاً حرف K ف كلمت ؤ حرف G ف كلمت  كانو باقين كيتنطقو. بزاف د تّويشيات ف لڭرامير ؤ تّركيب لي كيبانو دابا قدام ؤ غراب، كانو عاديين ف ديك لفترة.
لميتال ديال قبل لي موخود من لإنجيل د متّى:
نّتيشار د نّڭليزية
من لقرن 18، لإمبراطورية لبريطانية بدات كاتسيطر على بزاف د لمناطق د لعالم، ؤ لإنتاجات تّقافية ؤ لفلسفية ؤ لعلمية ب نّڭليزية تزادو بشكل كبير بزاف معا نّتيشار ديالها. نّڭليزية ولّات ب هادشي أول لوغة عالمية ب لمعنى لحقيقي، حيت سهّلات تّواصل مابين بزاف د لبلدان. لمستعمرات د بريطانيا ف إفريقيا، أميريكا ؤ أسيا ؤ بلايص خرين بداو كيخدّمو نّڭليزية، ؤ طوّرو لهجات خاصين بيهوم. لبلدان لي ستاقلو من بعد ؤ كانو عندهوم بزاف د لّوغات، ردّو نّڭليزية لوغة رسمية باش يتجنّبو صوعوبات سياسية ؤ إيديولوجية لي تقدر تنتج من لماخدة ديال وحدة من لّوغات لمحلية بلاصت لخرين ف رّسميات ديال دّولة.
معا تّطور ديال نّڭليزية لعصرية، لأساليب ديال لكتابة ؤ لڭرامير بقاو كيتمعيرو، ؤ نّاشرين ديال لكتوبا ؤ دّيكسيونيرات مدعومين من دّولة، ب لإضافة ل تّعليم لعومومي، عاونو ف نتيشار هاد لمعيار د نّڭليزية لعصرية. ف 1755، صامويل دجونصون صدّر دّيكسيونير د لّوغة نّڭليزية، لي دخّل لإملاء د لكلمات ؤ تّراكيب لجومال لمعياريين. ف 1828، ف جّيهة لخرة د لمحيط لأطلاسي، نوح ويبستر صدّر دّيكسيونير لميريكاني ديال لّوغة نّڭليزية، لي تاهوّا لعب نفس دّور ف نّڭليزية لميريكانية. لهضرة ب لّهجات لي ماتابعاش ل لّوغة لمعيارية ولّات كاتجيب ضّحك ؤ تّكوميك حيت كاتّعتابر رمز ديال تّكلاخ ؤ لمستوى تّعليمي ؤ جّتيماعي لهابط، ؤ داكشي علاش طّبقة لوسطانية د لمجتمع ضغيا أضابطات نّڭليزية لمعيارية ؤ تخلّات على لّهجات ديالها. ف لقرن 20، نّتيشار د نّڭليزية زاد تسارع ملي لميريكان خدات بلاصت بريطانيا كا قوة عضمى، مورا لحرب لعالمية جّاوجة، ؤ بسباب قنوات د تّلفازة بحال لبي بي سي لي كانت كاتّشاف بشكل واسع. ف لقرن 21، نّڭليزية ولّات أكتر لوغة مهضورة و مكتوبة ف تّاريخ د بنادم.
ف نّڭليزية لعصرية، لإعراب مشا بشكل شبه كامل. تّخدام ديال لفيعل كا فيعل موساعيد ولّا منتاشر بزاف. صّيغة د لماضي ديال لأفعال تاهيّا تمعيرات ؤ تقننات بشكل كبير ب زّيادة ديال ed- ف لّخر د لفيعل (قبل كانو بزاف د لأفعال لي عندهوم فورما خاصة بيهوم).
تّوزيع لجغرافي
يسار|upright=2|تصغير|خريطة د لبلدان لي فيها لونݣلي لغة رسمية ف 2016، كانو 400 مليون شخص ف لعالم هاضرين ب نّڭليزية كا لوغة د لم، ؤ 1,1 مليار كا لوغة تانية. نّڭليزية هيّا أكبر لوغة من حيت لعاداد د لهاضرين. نّڭليزية مهضورة ف جميع لقارّات، ؤ ف ڭزاير موجودين ف جميع لموحيطات ف لعالم. ؤ هيا أكتر لوغة كيهضروها نّاس ملي كيتلاقاو ف أي بلاصة ف لعالم ؤ ماكاتكونش عندهوم لوغة د لم مشتاركة بيناتهوم.
لّانڭويست لهندي براج كاشرو قسّم لبلدان د لعالم ل تلاتة دّوارات على حساب لهاضرين ب نّڭليزية، ؤ تّأتير ديال هاد لبلدان على لمعيار ديال لّوغة.
لفونولوجيا
يسار|تصغير|مثال د هضرة بلينݣليزية ب صّوت د راجل ميريكاني لفونيتيك ؤ لفونولوجيا ديال نّڭليزية كاتبدّل على حساب لّهجة، بلا مايأتر هادشي ف لعادة على تّفاهوم لمتبادل مابين لّهجات. لختيلافات لفونولوجية كاتعطينا فونيمات مختالفين، بينمّا لختيلافات لفونيتيكية كاتعطينا نطقان مختالف ديال نفس لفونيم. هاد طّابلوات كيبيّنو نّطقان لمعياري ديال نّڭليز ؤ لميريكان، ب ستيعمال لألفبائية لفونيتيكية لعالمية.
قوس النصر (وليلي)
قوس النصر د كاراكالا ؤلا قوس كاراكالا معلمة تاريخية جات ف وليلي، جهة فاس مكناس. هو قوس د النصر لي تدار كا تشريف ل لإمبراطور الروماني كاراكالا (حكم مابين عوام 198 و 217) و مّو يوليا ضومنا.
لقوس جا علا عرض دّيكومانوس ماكسيموس (شّاريع رّئيسي)، ؤ كيفصل ما بين طّرف لقديم د لمدينة لّي تّبنا ب سّتيل ليوناني لبونيقي، ؤ لحي لّي تّبنا ب سّتيل رّوماني. بناوه لوليليين كا تكريم ل لإمبراطور كاراكالا، بعدما عفاهوم من ضّرائب، ؤ ف لقديم كان مزوّق ب تّماتيل ديال لفصول رّبعة ؤ تمتال ديال كاراكالّا راكب علا كرويلة مدهّبة ؤ كيجرّوها ستة د لعودانات. لقوس تم تّرميم ديالو ما بين 1930 ؤ 1934.
إقليم برشيد
التقسيم والسكان ديال لإقليم
فإقليم برشيد كاينين 6 ديال لجماعات الترابية لحضرية و 16 ديال لجماعات لقروية. هاد الجدول كايعطي عدد السكان ديال لبلديات فلإقليم:
أدم ماسينا
أدم ماسينا (تولد ف 2 يناير 1994 ف خريبݣة) كوايري مغريبي.
أزناݣن
أزناݣن جماعة ترابية قروية كاينة ف إقليم/عمالة وارزازات، جهة درعا تافيلالت، ساكنين فيها 12017 واحد، على حسب لإحصاء لعام 2014.
1348
1348 هوّا عام مكبس ف تّقويم لڭريڭوري بدا نهار تنين ؤ سالا نهار تلات. هوّا لعام نمرة 1348 ف لإيرا لعامة ؤ لفترة د بعد لميلاد، نمرة 48 ف لقرن 14، ؤ نمرة 9 ف لعقد ديال عوام 1340.
1348 كيوافق 748-749 ف تّقويم لهيجري ؤ 2298 ف تّقويم لأمازيغي ؤ 11348 ف تّقويم لهولوسيني.
دجون أدامز
دجون أدامز هو سياسي ميريكاني. كان رئيس ديال لميريكان، و حكم فيها من 4 مارس 1797 حتال 4 مارس 1801.
27 يونيو
27 يونيو ؤلا نهار 27 شهر 6 هوّا نّهار نمرة 178 من تّقويم لميلادي (179 يلا كان لعام مكبّس). باقين 187 يوم من موراه تال لّخر د لعام.
تيموليلت
تيموليلت جماعة ترابية قروية كاينة ف إقليم/عمالة أزيلال، جهة بني ملال خنيفرة، ساكنين فيها 6616 واحد، على حسب لإحصاء لعام 2014.
تولال
تولال جماعة ترابية حضرية كاينة ف إقليم/عمالة مكناس، جهة فاس مكناس، ساكنين فيها 19077 واحد، على حسب لإحصاء لعام 2014.
تيزݣين
تيزݣين جماعة ترابية قروية كاينة ف إقليم الحوز، جهة مراكش آسفي، ساكنين فيها 4887 واحد، على حسب لإحصاء لعام 2014.
محمد حجوي
محمد حجوي (مزيود ف شتنبر 1945) هوّا لأمين لعام د لحوكومة لمغريبية من 5 أبريل 2017. كان أمين عام ديال سّربيس د لوزير لّول من أكتوبر 2000 تال أبريل 2016. ف يناير 1998 كان شد منصب ديال وزير مؤقت ديال لإدارة لعامة ؤ لإصلاح لإداري.
بيساتسو شونن
بيساتسو شونن ماݣازين ؤلا مجلة بيساتسو شونن (ب جاپونية 別冊少年マガジン) هيّا مجلة شهرية جاپونية كتصدرها كودانشا. لمجلة بدات ف شتنبر 2009، كا إصدار فرعي ديال مجلة ويكلي شونن ماݣازين، لّي حتا هيّا ديالت كودانشا، مي ولّات مستاقلة من بعد. هاد لمجلة تشهرات حيت هيّا فين كانت كتخرج سّيرية د لمانݣا لمشهورة عالميا شينݣيكي نو كيوجين حتال أبريل 2021.
مولاي دريس زرهون
مولاي دريس زرهون جماعة ترابية حضرية كاينة ف إقليم/عمالة مكناس، جهة فاس مكناس، ساكنين فيها 11610 واحد، على حسب لإحصاء لعام 2014.
الدروة
دّروة جماعة ترابية حضرية كاينة ف إقليم/عمالة برشيد، جهة دّار لبيضا سطات، ساكنين فيها 46787 واحد، على حسب لإحصاء لعام 2014.
تادجربيت
تادجربيت أولّا لأمازيغية دجربة هي لوغة من اللوغات لأمازيغية دواحد اللوغة من لفرع الزناتي الشرقي ديال اللوغات لأمازيغية دالشمال. كايهضرو بيها الناس فلݣزيرة د جربة فلبحر لبيض لمتوسط واللي تابعة لتونس.
التصنيف
تادجيربيت هي متغير من اللوغات لأمازيغية دواحد اللوغة من لفرع الشرقي ديال اللوغات الزناتية اللي تابعة للوغات لأمازيغية دالشمال، واللي داخلة فلفاميلة لكبيرة داللوغات لأمازيغية. هاد التصنيف تابعة ليه حتى أمازيغية مطماطة، تاماݣورت وتاويلولت.
لجغرافيا
لأمازيغية ديال جربة كاينة فستة ديال لبلايص فلجانوب والشرق ديال لݣزيرة: ݣلّالة، سدريان، لمحبوبين، سدويكش، لماي وأجيم.
بسباب لغياب ديال لمعلومات والسياسة ديال التعريب اللي كان دارها زين لعابدين بنعلي ولحبيب بورݣيبة قبل منو، لمعلومات اللي كاينة ليوما على فين منتاشرين اللوغات لأمازيغية فتونس ولوضعية ديالهوم دابا مابايناش.
سيدي عيسى
سيدي عيسى جماعة ترابية قروية كاينة ف إقليم آسفي، جهة مراكش آسفي، ساكنين فيها 10266 واحد، على حسب لإحصاء لعام 2014.
1369
1369 هوّا عام ف تّقويم لڭريڭوري بدا نهار لحد ؤ سالا نهار لحد. هوّا لعام نمرة 1369 ف لإيرا لعامة ؤ لفترة د بعد لميلاد، نمرة 69 ف لقرن 14، ؤ نمرة 10 ف لعقد ديال عوام 1360.
1369 كيوافق 770-771 ف تّقويم لهيجري ؤ 2319 ف تّقويم لأمازيغي ؤ 11369 ف تّقويم لهولوسيني.
هومو إيريكتوس
تصغير|ل[[قلقولة ديال هومو إيريكتوس پيكينسيس لي تّكتاشف ف پيكين ف شّينوا. ]] هومو إيريكتوس (سّميتو لعلمية Homo Erectus و لّي كاتعني: هاداك لّي ناض و وقف على رجليه) هو واحد لݣنس د لقرودا لفوقانيين لّي عاشو بين هادي 2 د لمليون و 300 ألف عام.
هو أول ݣنس كان ميا ف لميا كايمشي على جوج رجلين (لݣنوس بحال لوسطرالوپيتيك و لهاپيليس كانو بين و بين و لأغلبية د لوقت كايتحركو على ربعة). لإيريكتوس كان كايسرح بزاف و كايغامر ل مسافات طويلة و هادشي لّي خلانا ليوم نلقاو لعضوما و لحفريات ديالو ف واحد لمساحة كبيرة: إفريقيا كولها، لجزيرة لعربية و شّام و لعراق و إيران و لهند و صّين و جنوب شرق آسيا. لعولاما كايرجحو أنه هو أول ݣنس د بنادم عمر آسيا.
أول شانتيو ديالو تكتاشف ف إندونيسيا ف 1891 و كان لقاه لعالم لهولندي يوجين دوبوا. وكان ديال هومو إيريكتوس مرا.
لفورمة و تّاقيدة ديالو
كايشبه بزاف ل لهومو ساپيانس (بنادم لّي كاين دابا) غير هو مختلف عليه ف شّكل ديال لفك ديالو ب حيت كان مݣدر على ديال لهومو ساپيانس و تقل ب لعضام و زيد عليها أنه ما كانتش عندو لݣادومة و كانت عندو جبّهة مسطحة و عريضة.
دجيمس ماديسون
دجيمس ماديسون هو سياسي ميريكاني. ؤ كان رئيس ديال لميريكان، و حكم فيها من 4 مارس 1809 حتال 4 مارس 1817.
ويسلان
ويسلان جماعة ترابية حضرية كاينة ف إقليم/عمالة مكناس، جهة فاس مكناس، ساكنين فيها 87910 واحد، على حسب لإحصاء لعام 2014.
28 يونيو
28 يونيو ؤلا نهار 28 شهر 6 هوّا نّهار نمرة 179 من تّقويم لميلادي (180 يلا كان لعام مكبّس). باقين 186 يوم من موراه تال لّخر د لعام.
إيغرم ن أوݣدال
إيغرم ن أوݣدال جماعة ترابية قروية كاينة ف إقليم/عمالة وارزازات، جهة درعا تافيلالت، ساكنين فيها 14801 واحد، على حسب لإحصاء لعام 2014. كلمة إغرم ب لأمازيغية كاتعني لقصبة ؤلا لحصن.
إقليم بنسليمان
التقسيم والسكان ديال لإقليم
فإقليم بنسليمان كاينين 3 ديال لجماعات الترابية لحضرية و 12 ديال لجماعات لقروية. هاد الجدول كايعطي عدد السكان ديال لبلديات فلإقليم:
بنادم
لبشرية ؤلا لإنسانية ؤلا تابنادمية هيّا لمجموع د بنادم (ؤلا باشار ؤلا إنسان)، لّي هوما أفراد كينتاميو ل نّوع ديال لهوموساپيان، لّي هوّا آخر نوع باقي فوق لأرض ديال ݣنس لهومو ؤ أكتر نوع ف تّنضيمة د لّوليّات منتاشر فوق لأرض، ؤ تّعداد ديالو هوّا تقريبا 8 مليار فرد ل حد ليوم.
وخا لعولاما كيخدّمو لمصطلح د "بنادم" ؤلا "إنسان" على جميع لأنواع ديال ڭنس لهومو، تا دوك لي نقارضو، عملياً هاد الجوج كلمات كيتستعملو غير على لهوموساپيان لي كاين دابا. لهوموساپيان بان ب الشكل لحالي ديالو ف قارة إفريقيا هادي علاين 300.000 عام، و أقدم لأتار ديالو تّلقاو ل حد الساعة ف جبل إيغود ف لمغريب. مابين 160.000 و 60.000 عام قبل ليوم، بنادم بدا كيتصرف ب طرقان لي كاتبين تطور الدماغ و الدكا عندو، بحال لإنتاج ديال لفن و لأدوات ل أغراض مختالفة. التورة النيوليتية طرات هادي 13.000 تقريباً ف الجنوب لغربي د قارة أسيا (و بشكل مستاقل ف بلايص خرين بحال أمريكا الجنوبية)، و لي فيها طور بنادم الزراعة، و بدا كيبني تجمعات سكنية كبيرة و مدون و حضارات. بنادم قدر يدير بزاف د لإنجازات و يديڤلوپي مجموعة د لمفاهيم لي ماكاينينش ف الطبيعة، بحال الطيكنولوجيا، الصيونص، لفلسفة، الدين، لميطولوجيا و غيرهوم.
بنادم عندو قشرة قبل جبهية prefrontal cortex متطورة، لي كاتعطيه قدرات بحال اللوغة، لخيال، و لماخدة د لقرارات بشكل واعي، عكس لكائنات لخرة. هادشي خلاه يصنع أدوات طيكنولوجية متطورة، و يخدّم تفكير منطقي معقد، و يراكم لمعرفة على مدى أجيال، باش يبني حضارات.
لأصل د لكلمة
كلمة "بنادم" جات من لعربية بن آدم، يعني ولد آدم، لي هوّ أول بنادم بان فوق لأرض على حساب لمعتقد لإسلامي و لإبراهيمي بشكل عام. ف التخدام لعام، الصيغة النتوية د هاد لكلمة "بنادمة" قليل فاش كاتّستعمل، و غالباً كيكون عندها معنى قدحي (ديال السبّان). كيڭول لماتال لمغريبي "لي زرعتيه ينفعك من غير بنادم يلا زرعتيه يقلعك".
هومو هابيليس
لحفريات و لعضوما لّي تلقاو د هومو هابيليس (كتر من 200 فرد) كايرجحو بلي كان عايش ف جّوايه ديال شّقة لكبيرة د ريفت لّي غادة من إتيوپيا ل جنوب إفريقيا.
لفورمة و تّاقيدة ديالو
راسو كان كبير و وجهو ما كانش خارج ل قدام بزاف (ب لمقارنة مع لݣنوس لّي سبقوه بحال لوسطرالوپيتيك)
لهيادنا
لهيادنا جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 11385 واحد، على حسب لإحصاء لعام 2014.
عين جمعة
عين جمعة جماعة ترابية قروية كاينة ف إقليم/عمالة مكناس، جهة فاس مكناس، ساكنين فيها 13428 واحد، على حسب لإحصاء لعام 2014.
النقل د الدم
نقيل الدم هوا تدبير علاجي كيتخدم باش يعوض المكونات الضايعة د دم. شحال هادي الدم كان كيتنقل كامل، ولكن اليوم معا التقدم الطبي ولاو غير المكونات الضايعة لي كتنقل. الدم بكمالتو كيتجزء لبزاف د الپرودويات الداموية بحال: الكويرات الداموبة الحمرا (Erythrocytes)، الكويرات الداموية البيضا (Leucocyte)، و الپـلاكيطات الداموية (Thrombocyte)، پروتين الألبومين (Albumin)، المْسْبْبات د الختورية الداموية (Clotting factors)، الفايبرونوجين، الإمنوڭلوبين (antibody).
لكويرات الدامية الحمرا، الپلازما، ؤ الپلاكيطات يقدرو يتعطو بوحدوم فعوط الدم كامل على طريق واحد الپروصيص معقد سميتو الفْصْالة Apheresis.
الإستخدامات الطبية
تصغير|قرعة مخدّمة ف طريقة قديمة ديال النقل د الدم الدم كيتنقل فبزاف د الحالات، من بيناتوم: إموراجي شديدة(Hemorrhage)، الحراق، ولا تروما (Truama) (صدمة د من بعد كسيدا). زيد عليها، النقيل د دم شايع فبزاف جرحات فين المريض كيخسر شلا دميات لي خسها تعوض ديكساع، ؤ حتى فحالة الفقر د الدم(Anemia) كيتخدم بهدف الزيادة د عدد الكويرات الحمرة ؤ الكونسونطراسيون ديالها فدم فقير-الدم بغرض تطوير قدرة نقل الؤكسجين عندو. الكويرات الداموية الحمرا حاملة پروتين الهيمڭولوبين(Hemoglobin) لي فيه درات الحديد لي كيلقطو الؤكسجين من الرية ؤ كيوصلوه للمناشج (الأنسجة/Tissue) باش الكسدة تبقى حية. شي حالات فاش كيكون النيڤو د  الهوموڭلوبين نازل عند المريض بسباب نقص د الحديد فالدم، ولكن المريض صطابل ما كايعاني حتى من شي مرض كارديو-عرقي(Cardiovascular diseases)بحال حريق الصدر ؤ قصر النفس المكمل د الحديد كيكون الخيار الموالم من ناحية الافيكاسي ؤ الأمان.
إجراءات نقل الدم
الطريقة د نقيل الدم ساهلة ؤ بسيطة. تقريبا 450 ml د دم كتجبد من عرق دراع العاطي بالتخدام د السورانج. من بعد كيدوز الدم فتيو پلاستيك باش يوصل للخنشة ولا القرعة لي فيها سيترات السوديم(Sodium stearate) لي كيمنع الدم يتختر. فالوقيتا لي الدم كيتنقل بين عاطي-الدم ؤ الريسيـپطور دم العاطي الموالم كيتحرك بالفِعل د الجادبية من حمالة-الدم للتحت فتيو پلاستيك للعرق د ريسيپـطور. هاد الطريقة باش تكمل كتدوز مهيلة، تقدر تاخد 2 د ساعات غير باش الدميات د العاطي ؤ ريسيپـطور يتخالطو. كتر من هاد شي، حمالة-الدم، الشوكة، ؤ تيو كيكونو معقمين باش يتْضْمن بلي الدم المعطي ؤ المْخْزن ما يتعرضو حتى لشي ميكروب (Microorganism)لي كيسبب الواباء. الدم كيتخزن فضروف موالمة باش يتنقل من بعد لشي ريسيـپطور، كيتبرد ؤ كتزاد عليه المواد الحافضة.
المعالجة د الدم
الدم  المعطي كيتم المعالجة ديالو كامل، ؤ كيطيسطا فلابوراطوار كامحاولة لتجنب د النقل د الامراض لي كايكونو فدم العاطي لدم الريسيپطور.
المنضمة العالمية د الصحة(WHO) كتوصي بلي الدم المعطي خاصو يتدارو ليه تحاليل د سيدا (HIV/AIDS)، بوصفار الصفر ؤ الكحل (Hepatitis A and B)، السيفيليس (Syphilis) لي هو واحد المرض موعدي كتسببو باكتيريوم  المْلُوية الشاحبة (Treponema pallidum)، الملارية(Plasmodium)، ؤ ترايپونسوما كروزي (Trypanosoma cruzi).
زيد عليها، الدم المعطي خاصو يخضع لتحاليل  د السيستيم  د فصائلABO الدامية ؤ التحاليل د السيستيم د فصائل الريسوس الداموية (Rh blood group system) باش يتضمن بلي المعطة د الدم موالمة. كتر من هاد الشي، الكويرات البيضة كتحيد بالتخدام د واحد العملية كتسمى الصْفاية لوكْصايتية (Leukoreduction) لي كتصفي الكويرات الدامية البيضا من الدم قبل من النقيل د دم.
الطيسط د الموالمة د الدم
الطيسط د الموالمة د الدم (Blood compatibility testing)كيتدار باش يتم التجنب د التفاعلات الهيموليكيا (Hemolytic reactions)لي كتوقع بعد النقيل د الدم. هاد التفاعلات كتكون مضاعفات ناتجة على المعطى د الدم لي ماموالمش و لي كيوصل للهيموليسس(Hemolysis)، لي كيتوصف على أنو التشراڭ د الكويرات الدامية الحمرة ؤ الخروج د المحتوى ديالهاـ الهيموليسس يقدر يكون شديد (Acute hemolysis)، ؤ يبان ف 24 ساعة اللولة من بعد نقيل د دم، ؤلى يقدر يكون هيموليسس معطل (Delayed hemolysis)، كيبان من بعد 2 سيمانات ؤ لا 30 يوم ـ الخطورة د التفاعلات الهيموليكية كتزايد كل ما الدم  المعطي فيه عدد كبير د الأنتيجينات (Antigens/المستضدات)، ؤ عدد كبير د المْضادْات الإلوجينيا (Alloantibodies) لي نتجاتهوم الكسدة باش تحارب هاد الأنتيجينات الغريبة عليها.
'''أول حاجة فطيسطاج د الموالمة هيا الڭروباج ديال الدم. الدم كيتڭروبا باش كتعرف الفصائل(ABO) ؤ عامل الريسوس د الدم.'''
باش يتم التحديد د الفصيلة ABO الدامية د شي حد خاص يتدار واحد الكاطيڭوراسيون د الأنتيجينات لي كيكونو لاصقين على الكويرات الدامية الحمرة د المريض، هاد الأنتيجينات هوما الپروتين A و الپروتين B. هاد العملية كتحتاج  2 قريعات د لابوراطوار، وحدة كيدار فيها سيروم-الضد (Anti-serum)لي كيكون مكون من  المضْادات لي كتفاعل معا الأنتيجين A، ؤ وحدة كيدار فيها سيروم-الضد لي كيكون مكون من المضْادات  لي كتفاعل معا الأنتيجين B. من بعد، كيتقطرو قطرات د الدم فالقريعة لي فيها سيروم-الضد د الأنتيجين A. إلى وقع تكتل د الكويرات الحمرة (Agglutination) لي فقطرات الدم ،بمعنى بداو كيتلاصقو معا بعضياتوم، فراه الأنتيجينات (الپروتينات) لي موجودين على الكويرات الدامية الحمرة لي فدم راهوم A، ؤ بتالي الفصيلة د دم هيا A. هاد العملية كتسمى الطيسطاج القدامي (Forward testing).
ماشي غير التكتل د الدم لي كيتعتبر عامل پوزيتيڤ فتحديد د الفصيلة الدامية،  ولكن حتى التفاعلات الهيموليكية لي كتوقع ؤ كتبين لاموالمة د الدم. كتر من هاد شي، سيستيم الفصائل ABO الدامية متميز بزاف حيت الپلازما بشكل طبيعي كيبان فيها المْضادْات د الأنتيجينات ABO لي ماكيكونوش لاصقين فالكويرات الدامية الحمرة ديال دم الإنسان، متلا، الأنتيجين لي عندنا فالكويرات الحمرة هوا A، إدن الپلازما غادي يكون فيها المْضاد د الأنتيجين B. هادشي  كيعاون بزاف فالطيسطاج د الموالمة د الكويرات الحمرة ؤ الپلازما قبل من نقيل الدم.
ماشي غير الفصائل الدامية لي كتطيسطا ولكن حتى عامل الريسوس.
الطيسطاج د الأنتيجين Rh ؤلا عامل الريسوس كيكون بالهدف ديال المعرفة د الغياب ؤلا الحضور د هاد الأنتيجين فسيرفاس د الكويرات الدامية الحمرة معا  الأنتيجينات لوخرة بحال A ؤ B. فاش كيكون الپروتين Rh حاضر كيتشار ليه ب + ، ؤ فاش كيكون غايب  كيتشار ليه ب -.
Rh كيطيستا باش يتم التجنب د مضاعفات شديدة، متلا إلا المريض كان عندو عامل ريسوس نيڭاتيڤ ؤ تعطالو دم لي كيكون ريسوس  ديالو پوزيتيڤ فراه المرة اللولة ماغاديش يقوع ليه والو، ولكن المرة تانية إلا تنقل ليه نفس الدم غادي يعرف السيستيم المناعي بلي الأنتيجين ريسوس هوا جْسيْم غريب، ؤ غادي يبدا يصنع المْضادات لي غاي تهجم على دم المريض، ؤ تشْرْڭ الكويرات الدامية الحمرةـ هاد شي كينتج عليه  حالات طبية بزاف من بينها:  الهيموڭلوبينيميا (Hemoglobinemeia) هيا حالة طبية كتميز  بمستوى طالع د مادة الهيموڭلوبين فالپلازما،الهيموڭلوبين لي كيسيح من الكويرات الحمرة المفرڭعة ؤلا المشرڭة. حالة أخرى هيا التختر الوسط-عرايقي د الدم (Dissimenated Intervascular Clotting) لي هيا حالة  كتولي فيها المْسببات د التختر د الدم كتكونصوما بزربة شي لي كيوصل لإيموراجي شديدة ؤ صعيب تحكم فيها. الحالة اخرى هيا الفشل الكلوي. ؤ فاللخر كيوصّل النقيل د فصيلة ريسوس غالطة لنهيار كارديو-عرايقي كامل فيه أزمة قلبية ، صدمة، ؤ الدم ماكيوصلش لبزاف د الؤرڭانات(الأعضاء/Organs) ؤ المناشج (الأنسيجة/ Tissues )المهمين.
الحاجة التانية فالطيسطاج د الموالمة د الدم هيا السكريناج د الدم.
تيسراس
تيسراس جماعة ترابية قروية كاينة في إقليم تارودانت، جهة سوس ماسة، ساكنين فيها 6352 نسمة، على حسب الإحصاء العام 2014.
النقل د الدم
الطيسط د الموالمة د الدم
مْضادات د الدم كينتجهوم السيستيم المناعي د الإنسان باش يحارب الأنتيجينات (الجُسيمات الغريبة) لي كيكونو لاصقين على سيرفاص د الكويرات الدامية الحمرة. هاد المْضادات يقدرو يكونو مْضادات إلوجينيا، بمعنى كيهاجمو  الجُسيمات الغريبة (الأنتيجينات) لي كتدخل الكسدة و كيكون الأصل ديالهوم من شي منها ، و يقدرو يكونو مضادات ؤطوجينيا، أي كتنتجوم الكسدة د الإنسان باش يتفاعلو معا الخلايا الدامية الحمرة ديالها ، ؤ يهاجمو الأنتيجينات المأصلة فالكسدة ماشي لي غريبة عليه. متلا، المضْادات كيتم الإنتاج ديالهوم من عند الخلايا المناعية بيطا (B Cells) بجوج طرق: إيما بشكل عشوائي، ؤلا باش تهجم على شي پروتين (أنتيجين) غريب فالكسدة. فالعادة، السيستيم المناعي كيقدر يميز ؤ يتجنب البروتينات، الخلايا، ؤ المناشج  الصحية د الكسدة ديالو، ؤ ما يتفاعلش كتر من لقياس معا الجسيمات ؤ المواد لي ما كتشكلش تا تهديد بحال الماكلة. شي مرات، السيستيم المناعي كيعجز يميز المكونات العادية د الكسدة ؤ كيبدا الإنتاج د المْضادات الؤطولوجيا الچاتولوجيا (Pathologic autoantibodies) لي كتهجم على هاد المكونات. المْضادات الؤطولوجيا تقدر تلعب دور ما شي پاتولوجي فحال المعاونة د الكسدة باش تحارب و تقضي على الخلايا الكونصيرية  (Cancerous cells) د الكسدة.
شي مضْادات، بحال المضاد (إ) ؤ المضاد (ب)، كيكون متوقع أنهوم يكونو حاضرين فدم، ؤ كيتعتامدو فالمعرفة د الفصيلة الدامية. ؤ حيت كيكونو متوقعين ما كيدارش ليهوم السكريناج د المضْادات. على العكس، السكريناج كيتدار للمضْادات ألي ماكيكونوش معروفين، ؤلي بلا شك يقدرو يأديو المريض إلا تنقل ليه الدم حيت ما غاديش يكونو موالمين معا الكويرات الدامية الحمرة د العاطي د الدم. السؤال لي كيجاوب عليه هاد السكريناج هوا : واش كاين فسيروم الدم ؤ الپلازما د المريض شي مضادات لي تقدر تسبب مشاكل فاش غادي يتخلط سيروم الدم ؤ الپلازما د المريض معا الكويرات الدامية الحمرة د عاطي الدم من بعد نقيل د الدم؟
سيدي عيسى الرݣراݣي
سيدي عيسى الرݣراݣي جماعة ترابية قروية كاينة ف إقليم الصويرة، جهة مراكش آسفي، ساكنين فيها 7787 واحد، على حسب لإحصاء لعام 2014.
التشرميل
التشرميل هي واحد ضاهْرة جتماعية نتاشرات ف لعقد جّاوج د لألفينات (جوايه ديك 2014) و صحابها كايتسماو مشرملين. هاد الضاهْرة دارت واحد لخلعة كبيرة بين لمغاربا حيتاش كاتهدد لامان ديالهوم. عدد كبير د لمدون لمغريبية تأترو ب هاد ضّاهرة، منهوم كازا، رّباط، طانجا، فاس، مراكش، ؤ لحسيمة.
لأصل د سّمية
كلمة "تشرميل" جات من صّوص د شّرمولة لي كاتّستعمل ف طّياب لمغريبي.
لأسباب ؤ ضّروف
لمشرملين كيكونو عادتن دراري ف لعمر د لمراهقة ؤلا شّباب، لي خارجين من لقراية ؤ ماعندهومش خدمة. علا حساب لبانكة دّولية نّص د شّباب ف لمغريب كانو ف هاد لوضعية ف 2015. لمشرملين غالبا كايكونو جايين من فاميلات مكحطة و من دروبا شعبيين، كايلبسو شي سورفيطة (غالبا ماركا د لاكوسط) و شي سبرديلة إيرماكس و كايديرو شي حسانات ماشي عادية. زيد عليها بلي كايتمزكو لمزيكة ديال الراي و سيرتو ل"واي واي" اللي عندها شطحة خاصة بيها و اللي كاتميز هاد لماركة د ناس. ويلّا كان لمشرمل عندو شي شوية د لفلوس كايشري شي موطور ؤلا كايربي واحد لكلب و غالبا ماكايكون واحد لمالينوا و لا واحد لبيرجي، هادشي وزيد عليه كايبقاو يعمرو قدام لكوليجات ؤ الليسيات. التشرميل غالبا ماكايربطوه بلݣريساج و الضريب و التخدام دالتبويقة بحال لحشيش و لقرقوبي و ليكسطة و لمعجون. لهواية ديال هاد لمشرمل هيا يبقا يورّي ف لمواقع د تاجماعت سيوفا ؤ لغنايم اللي ربحها من الشفرة.
لإجراءَات ديال لمخرن
ف 7 أبريل 2014، لماليك محمد سّادس عطا لأوامر باش تنفد حملة بوليسية كبيرة ضد هاد ضّاهيرة، لي نتجات عليها بزاف د تّوقيفات.
إقليم سيدي بنور
التقسيم والسكان ديال لإقليم
فإقليم سيدي بنور كاينين 2 ديال لجماعات الترابية لحضرية و 23 ديال لجماعات لقروية. هاد الجدول كايعطي عدد السكان ديال لبلديات فلإقليم:
عين كرمة - واد الرمان
عين كرمة - واد رّمان جماعة ترابية قروية كاينة ف إقليم/عمالة مكناس، جهة فاس مكناس، ساكنين فيها 13828 واحد، على حسب لإحصاء لعام 2014.
آيت أومديس
آيت أومديس جماعة ترابية قروية كاينة ف إقليم/عمالة أزيلال، جهة بني ملال خنيفرة، ساكنين فيها 15408 واحد، على حسب لإحصاء لعام 2014.
هوندوراس
لجمهورية د هوندوراس (بالصبليونية: República de Honduras) هي بلاد جات ف أمريكا لوسطانية. تاتحدّها من لغرب ݣواطيمالا، من لجنوب لغربي الصالڤادور، من لجنوب الشرقي نيكاراݣوا، من لجنوب لمحيط لهادي، و من الشمال لبحر د لكاريبي.
29 يونيو
29 يونيو ؤلا نهار 29 شهر 6 هوّا نّهار نمرة 180 من تّقويم لميلادي (181 يلا كان لعام مكبّس). باقين 185 يوم من موراه تال لّخر د لعام.
هوندوراس
دازو من لهوندوراس بزاف د لحضارات قدام بحال لحضارة ديال لمايا، قبل ما يدخل لإستعمار الصبليوني للبلاد ف لقرن 16. ملّي دخل لإستعمار للبلاد، دخّل معاه الدين لمسيحي و اللغة الصبليونية، اللي ولاو من بعد منتاشرين ف لهوندوارس. ستاقلاّت لهوندوراس من صبانيا ف 1821، و ولاّت من ديك الساعة جمهورية. من بعد لإستقلال، دازو بزاف د لمشاكل جتماعية و سياسية ف لبلاد، و باقي تال دابا فيها لفقر، و تاتعتابر وحدا من أفقر لبلدان ف النّص لغربي د لأرض. هندوراس هي لبلاد اللي تيوقعو فيها أكبر عدد ديال جرائم د لقتيل ف لعالم.
تيسكنو ف هوندوراس شويا كتر من 9.5 مليون د الناس، و لعاصمة الرسمية ديالها هي طيݣوسيݣالپا. اللغة الرسمية د لبلاد هي الصبليونية، و لفلوس اللي كاتخدّم هي الليمپيرا. 90% د السكان د هوندوراس من لإثنية "ميستيسو"، و اللي تاتعني باللي أصلهم مخلط و عندهم جدودهم أوروپيين و جدود من السكان لأصليين بجوج.
1406
1406 هوّا عام ف تّقويم لڭريڭوري بدا نهار لاربع ؤ سالا نهار لاربع. هوّا لعام نمرة 1406 ف لإيرا لعامة ؤ لفترة د بعد لميلاد، نمرة 6 ف لقرن 15، ؤ نمرة 7 ف لعقد ديال عوام 1400.
أملو
تصغير|200بك|طاحونة ديال أملو أملو (ب تشلحيت: ⴰⵎⵍⵓ) هو واحد لعصيدة جارية مخلّطة فيها زيت أرݣان مع اللوز ولّا لكاوكاو، و يقدر يتخلّط تا مع لعسل ولاّ السكّار. لأصل ديال أملو هو لمنطقة ديال سوس، ولكن دابا ولاّ معروف ف لمغريب كامل.
دجون كوينسي أدامز
دجون كوينسي أدامز هو سياسي ميريكاني. ؤ كان رئيس ديال لميريكان، و حكم فيها من 4 مارس 1825 حتال 4 مارس 1829.
تيران الفتح الرباطي
تيران الفتح الرباطي أولا سطاد بيلڤيدير هو تيران ديال كورة كاين فقلب مدينة الرباط لمغريبية. تبنى هاد الصطاد فعام 1923 وتجدد فعام 1973. كيستقبل هاد التيران لميتشان ديال الفتح الرباطي ولفرقة لوطنية دلعيالات أوحتى لمنتخب لوطني ديال الشباب. كيهز هاد التيران 15.000 متفريج.
عين عرمة
عين عرمة جماعة ترابية قروية كاينة ف إقليم/عمالة مكناس، جهة فاس مكناس، ساكنين فيها 3495 واحد، على حسب لإحصاء لعام 2014.
أندرو دجاكسون
أندرو دجاكسون هو سياسي ميريكاني. ؤ كان رئيس ديال لميريكان، و حكم فيها من 4 مارس 1829 حتال 4 مارس 1837.
تيسفان
تيسفان جماعة ترابية قروية كاينة في إقليم تارودانت، جهة سوس ماسة، ساكنين فيها 2330 نسمة، على حسب الإحصاء العام 2014.
لمعبد لكاپيطولي (وليلي)
تصغير|لهديم ديال لباسيليكا و موراها لمعبد لكاپيطولي ف وليلي لمعبد لكاپيطولي ؤلا لكاپيطول معلمة تاريخية كاينة ف مدينة وليلي، جهة فاس مكناس. لمعبد كيرجع التأسيس اللخراني ديالو ل لبدية ديال فترة حكم لإمبراطور الروماني ماكرينوس ف 217 ميلادية، مي على حساب لأركيولوجي لفرانساوي ريموند توڤنو، يقدر يكون تّبنى فوق كاپيطول أخور قدم منو، لي كان تّدار ف لقرن اللول، بعدما ولّات وليلي تابعة ل الرومان.
لمبنى جا ف الجنوب ديال لباسيليكا، و تدار ب تصميم معماري كيتسمى "طيتراستيل" tetrastyle (پورتيك ؤلا رواق ب ربعة د لعمايد ف الدخلة) لي كيرجع لأصل ديالو ل لحضارة لإتروكسية و لحضارة ليونانية. و لمعبد كان مخصص ل التلاتي د لأرباب د الرومان، جوپيتر، يونو، و مينيرڤا. على حساب روجرسون، كان واحد لمجلس كيتلاقى ف لتحت ديال لكاپيطول باش يدير إعلان د لحرب، و من بعد كيعاود يتّجمع ف نفس لموضع ب لغنيمة ديال ديك لحرب.
لخدمة على لمعاودة د تشييد لكاپيطول بدات من لعهد ديال لإمبراطور كاراكالا، بحال بزاف لمباني الرسميين لخرين. هاد لمعبد لي كان مهدم فاش لقاوه و بحتو فيه لأركيولوجيين، تدار ليه ترميم ف عام 1962.
الرومان بناو بزاف د لمعابد ب نفس السمية ف مواقع خرين ف لإمبراطورية الرومانية.
وصف
هاد لمعبد، لي كان ف لغالب غني ب لمحتويات التمينة، و بحال لبقية د لمدينة، تعرض ل النهب بشكل كامل من عند لبقشاشا على لكنوز و على لماطيرييل د لبني، ف لقرون لي تلاو لهجرة د السكان من وليلي، و مابقاو منو غير الساس ديالو و لعمايد ديال الدخلة. كيتڭال بلي كانو فيه صفوفا د لعمايد زوينين و متقونين ف الصنعة، و بلي كان مزوق ب الرخام. قدّامو كان لموضع ديال دبيح لقرابين لي باقين لأتار ديالو باينين.
ف الجناب ديالو، كانو رواقات كيدّيو ل صالات مختالفين، لبعض منهوم واقيلا كانو كيتخدمو ف التجمعات ديال لفرايليا (رجال الدين)، و لبعض لاخور كان مخصص ل لعبادة ديال أرباب د الرومان بحال ڤينوس، ؤلا أرباب خرين لي كانو معبودين من بزاف د الشعوب ف منطقة لبحر الشامي بحال إزيس لمصرية، لي كانت عندها شعبية كبيرة ف وليلي، ولاكين ماكانش مقبول باش يتدارو الطقوس ديالها ف لمعبد براسو. ف الجيهة ديال لباسيليكا (لمحكامة) كانو حمامات و طواليطات عمومية. لبيوتا لخرين مامعروفش لاش كانو مخدمين، ولاكين يمكن كانو مستعملين ل أغراض إدارية.
خوزاما
خوزاما جماعة ترابية قروية كاينة ف إقليم/عمالة وارزازات، جهة درعا تافيلالت، ساكنين فيها 7488 واحد، على حسب لإحصاء لعام 2014.
لمعبد لكاپيطولي (وليلي)
وصف
لكاپيطول كانو عندو 4 د الدخلات، وحدة رئيسية متاصلة معا لفوروم (الساحة لعمومية)، و جوج دخلات من الجناب متاصلين ب الشوارع. الدخلة الرابعة كانت كاتجيب نيشان من لباسيليكا براسها، و كانت مخصصة ل لأعيان باش مايتخلطوش معا لعامة د الناس.
مابين لكاپيطول و لحمامات، كاين واحد لمعبد صغير لي كيبان بلي كان مديور على ود لعبادة ديال لأرباب د لبيوتا و الطرقان (lares compitales)، لي لعبادة ديالهوم كان طقس عائلي مهم عند السكان د لإمبراطورية، سيرتو ف روما. لموضع ديال هاد لمعبد الصغير تدار باش مايحبسش الطريق، و ف نفس لوقت كان جزء من لحياة ليومية د السكان لي كانو كيدوزو عليه كلا نهار.
30 يونيو
30 يونيو ؤلا نهار 30 شهر 6 هوّا نّهار نمرة 181 من تّقويم لميلادي (182 يلا كان لعام مكبّس). باقين 184 يوم من موراه تال لّخر د لعام.
سيدي عيسى بنسليمان
سيدي عيسى بنسليمان جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 19977 واحد، على حسب لإحصاء لعام 2014.
1451
1451 هوّا عام ف تّقويم لڭريڭوري بدا نهار لاربع ؤ سالا نهار لاربع. هوّا لعام نمرة 1451 ف لإيرا لعامة ؤ لفترة د بعد لميلاد، نمرة 51 ف لقرن 15، ؤ نمرة 2 ف لعقد ديال عوام 1450.
1451 كيوافق 854-855 ف تّقويم لهيجري ؤ 2401 ف تّقويم لأمازيغي ؤ 11451 ف تّقويم لهولوسيني.
لألفية 1
تصغير|لخريطة د لعالم ف [[1 (عام)|عام 1 ميلادي يعني لبدية د لألفية اللولة. ف شمال إفريقيا كانت لإمبراطورية الرومانية مسيطرة على جميع لمناطق من مصر تال إقليم أفريكا (تونس)، و لباقي (لمناطق ديال لمغريب و دزاير) كانو تحت حكم مملكة موريطانية، لي كانت عندها تبعية سياسية ل روما (مملكة كليان). ف 40 ميلادية، غادي يتّغتال لماليك اللخراني د موريطانية، پطوليمايوس لموريطاني، و غادي يوليو الرومان مسيطرين نيشان على موريطانية لي قسّموها ل جوج أقاليم موريطانية الطنجية و موريطانية لقيصرية.]] لألفية اللولة هي ألفية ف لفترة د بعد لميلاد ف التقويم لڭريڭوري. بدات ف 1 يناير عام 1 و سالات ف 31 دجنبر عام 1000 (من لقرن 1 تال لقرن 10).
لألفية اللولة عرفات تحولات كبيرة، بحال سقوط لإمبراطورية الرومانية لغربية (ف ؤروپا لغربية و شمال إفريقيا)، تطور و نتيشار لمسيحية ف الشرق لأوسط، شمال إفريقيا و ؤروپا، و ضهور لإسلام و نتيشارو ف أسيا و إفريقيا.
السكان د لعالم كان وصل تعدادهوم ل مابين 200 و 250 مليون.
مارتن ڤان بيورين
مارتن ڤان بيورين هو سياسي ميريكاني. ؤ كان رئيس ديال لميريكان، و حكم فيها من 4 مارس 1837 حتال 4 مارس 1841.
آيت أوعلال
آيت أوعلال جماعة ترابية قروية كاينة ف إقليم/عمالة مكناس، جهة فاس مكناس، ساكنين فيها 5330 واحد، على حسب لإحصاء لعام 2014.
مشهد ف الجردة د راوندهاي
تصغير|مشهد د لفيلم مشهد ف الجردة د راوندهاي (ب النݣليزية: Roundhay Garden Scene) هو أول محاولة د عرض فيلم سينيمائي ف التاريخ، و اللي كان دارها المخترع لفرانساوي لوي لوپرانس ف 1888 ف ليدز ف بريطانيا.
هاد الفيلم البدائي كانت المدة ديالو يالّاه 2 ثواني و كان دارو ب تقنية لكرونوفوطوݣرافي Chronophotographie، اللي كاتدوز بزاف ديال التصاور ب الزّربة ب شكل كايخليها تبان بحال فيلم مصوّر.
المؤرخين د السينيما كايعتابروه أول عرض سينيمائي ف التاريخ، واخّا ف الحقيقة لوپرانس ما كانتش صدقاتليه التجربة ف 1888 و بقا الفيلم تال 1930 عاد قدر يتشاف ب الاستعمال د الماكينة د البانتيتر (Banc-titre) اللي كاتخدّم ف الرسوم المتحرّكة. حتا العنوان دالفيلم كان تحطّ ف 1930 حيت لوپرانس ما كان كتب حتا شي سمية فوق الفيلم ديالو.
الطريق الوطنية نمرة 19 (لمغريب)
الطريق لوطنية نمرة 19 أولا هي طريق وطنية فلمغريب الطول ديالها واصل لـ394 كيلوميتر وكاتربط ما بين الناظور وتيندرارة فجهة الشرق. والطريق كاتدوز من حاسي بركان وتاوريرت.
جهة الشرق
الناظور - حاسي بركان - ملج لويدان - تاوريرت - سيدي علي بلقاسم - دبدو - معطاركة - تيندرارة.
لألفية 1 قبل لميلاد
تصغير|أوڭوستوس قيصر، لإمبراطور اللولاني ديال [[لإمبراطورية الرومانية]] لألفية اللولة قبل لميلاد ؤلا لألفية اللخرة قبل لميلاد هي ألفية ف لفترة د قبل لميلاد. بدات ف 1 يناير عام 1000 قبل لميلاد و سالات ف 31 دجنبر عام 1 قبل لميلاد (من لقرن 10 قبل لميلاد تال لقرن 1 قبل لميلاد).
ف هاد لفترة بانو و طاحو بزاف د لإمبراطوريات، بحال لإمبراطورية لأشورية الجديدة، لي خدات بلاصتها لإمبراطورية لأخمينية. هاد اللخرة غادي تقضي حتا على لحضارة لمصرية لقديمة، و غادي تحتل مصر ف 525 قبل لميلاد. لحضارة الرومانية خدات لبلاصة ديال لحضارة لإتروسكية ف شبه ڭزيرة الطاليان.
ف شمال إفريقيا، بانو ممالك أمازيغية بحال موريطانية و نوميديا، و كانت تا لحضارة لقرطاجية. هاد لفترة عرفات تا التحول من لعصر د لحديد ل لفترة لكلاسيكية لقديمة ف لعالم لقديم. ف لعالم الجديد (أميريكا الشمالية و الجنوبية)، تطورو أساليب لحياة د بنادم، و بانو مؤسسات دينية قوية لي ستافدو من طرقان و ريزوات تجارية غادية ؤ كاتكبر و كاتعقّد.
ف هاد لألفية، التعداد د بنادم فوق لأرض تضوبل، و داز من جوايه 100 مليون ف لبدية ديالها ل مابين 200 و 250 مليون ف اللخر ديالها.
لألفية 2
ف لألفية التانية كانلقاو فترات تاريخية بحال لقرون لوسطانية لؤروپية، لفترة الدهبية لإسلامية، لعاودولادة، لفترة د لأنوار و لفترة لعصرية.
ف لألفية التانية ستامر التحول ديال مركز لحضارة من السواحل ديال لبحر لبيض لمتوسط، كيما كان ف لفترة لقديمة، ل مدون بعيدة عليه نسبياً بحال بغداد ف الشرق لأوسط، لقاهرة، لقيروان، و فاس ف شمال إفريقيا ف فترة لولة، و من بعد أمسطردام، پاري، و لندن ف غرب ؤروپا. ف لقرن 18، لعالم لغربي عرف تطور كبير بزاف لي تسمّا التباعد لكبير، ؤلا لمعجزة لؤروپية، و لي خلات الشعوب و لبلدان د ؤروپا تهرب حضارياً و قتيصادياً ل لڭدام على لحضارات لي سبقاتها ؤ تا لي كانت معاصراها.
كا نتيجة ل هاد التطور، كان تسارع ديال التقدم الطيكنولوجي و لعلمي، لي عطا تورات متّابعين، و لي خلات مستوى لمعيشة و لمعرفة ديال بنادم أحسن ب واهلي من أي فترة تاريخية دازت قبل.
الزيادة د تعداد السكان ف هاد لألفية كانت أسرع من أي فترة تاريخية سبقاتها، و دازت من جوايه 300 مليون واحد ف عام 1000 ل 6 مليار عام 2000.
الطريق الوطنية نمرة 17 (لمغريب)
الطريق لوطنية نمرة 17 أولا هي طريق وطنية فلمغريب الطول ديالها واصل لـ2877 كيلوميتر وكاتربط ما بين السعيدية فجهة الشرق ولݣويرة فجهة الداخلة وادي الذهب. والطريق كاتكونيكطي بزاف دلمدون دلجانوب الشرقي ولأقاليم الصحراوية واللي منها: أحفير، وجدة، الراشيدية، أرفود، زاݣورة، طاطا، السمارة، ݣلتة زمور وبير ݣندوز.
جهة الشرق
السعيدية - أحفير - بني درار - وجدة - سيدي موسى لمهاية - عين بني مطهر - تيندرارة - بوعرفة - عين الشعير - بوعنان.
درعة تافيلالت
بودنيب - أوفوس - أرفود - الريصاني - ألنيف - تازارين - زاݣورة.
سوس ماسة
فم زݣيد - تيسينت - طاطا - أقا - تيزوين - فم الحصن.
ݣلميم واد نون
أسا - الزاݣ - لمحبس.
العيون الساقية الحمراء
جديرية - السمارة - بوݣراع - ݣلتة زمور.
الداخلة وادي الذهب
ميجّيك - أݣونيت - تيشلا - بير ݣندوز - لݣويرة.
التفروعات
هاد الطريق عندها بزاف ديال التفروعات:
ويسلسات
ويسلسات جماعة ترابية قروية كاينة ف إقليم/عمالة وارزازات، جهة درعا تافيلالت، ساكنين فيها 14140 واحد، على حسب لإحصاء لعام 2014.
تين تايتنز زيدو!
تين تايتنز زيدو ؤلا لعمالقة لمراهقين زيدو (ب نّݣليزية !Teen Titans Go) هو مسلسل روسوم ميريكاني بدا العرض ديالو فشهر أبريل عام 2013 على قناة كارتون نيتوورك الميريكانية المسلسل هو ريبوت (سلسلة جديدة من عمل تدار قبل، تتجي بفكرة جديدة و أحدات جداد، و تقدر تكون تتختالف مع السلسلة القديمة فبزاف الحوايج، كاين فرق بينها وبين الريميك لهو إنتاج نفس السلسلة بطريقة حسن. وتصحيح الاخطاء مع الحفاظ على الشخصيات علا نفس الفكرة و الشخصيات و الأحدات) ديال مسلسل مراهقين د التايتانز الي تعرض قبل لكن بواحد طابع كوميدي، المسلسل تيدوي على روبين و ريڤين و بيست بوي و سايبورݣ و سطارفاير. كيتألف المسلسل من 216 حلقة. بدات قناة إم بي سي 3 بعرض الموسم اللول بدبلجة عربية ف شهر مايو 2015 ومن موراه تعاود تدبلج وتعرض على كرتون نتوورك بالعربية وتعرض جزء من الموسم اللول ف السادس من مارس 2016.
شخصيات
تصغير|[[كوسپلاي د ريڤين]]
دار أم السلطان
دار أم السلطان جماعة ترابية قروية كاينة ف إقليم/عمالة مكناس، جهة فاس مكناس، ساكنين فيها 5608 واحد، على حسب لإحصاء لعام 2014.
دجيمس پولك
دجيمس پولك هو سياسي ميريكاني. ؤ كان رئيس ديال لميريكان، و حكم فيها من 4 مارس 1845 حتال 4 مارس 1849.
سيدي غانم
سيدي غانم جماعة ترابية قروية كاينة ف إقليم شيشاوة، جهة مراكش آسفي، ساكنين فيها 9326 واحد، على حسب لإحصاء لعام 2014.
سيروة
سيروة جماعة ترابية قروية كاينة ف إقليم/عمالة وارزازات، جهة درعا تافيلالت، ساكنين فيها 9678 واحد، على حسب لإحصاء لعام 2014.
يانݣ تسي
تصغير|يسار|250px|<P ALIGN=center>تصويرة د يانݣ تسي. تصغير|يسار|250px|<P ALIGN=center>لبلاصة د يانݣ تسي ف لخريطة. يانݣ تسي (بالشينوية: 扬子江)، لمعروف تا ب "يانݣ تسي كيانݣ" و لاّ "شانݣ جيانݣ" هو أطول واد ف آسيا و تالت أطول واد ف لعالم (مورا النيل و لأمازون). لواد جا كامل فالشينوا، و هادشي كيخليه بكون أطول واد ف لعالم اللي كيدوز غي من بلاد وحدا. الطول ديالو 6300 كيلوميطر، و لبلايص اللي تيدوز منها ولاّ تيسقيها تاتجمع تقريبا التلت د السكان د الشينوا.
1 يوليوز
1 يوليوز ؤلا نهار 1 شهر 7 هوّا نّهار نمرة 182 من تّقويم لميلادي (183 يلا كان لعام مكبّس). باقين 183 يوم من موراه تال لّخر د لعام.
الدخيسة
دّخيسة جماعة ترابية قروية كاينة ف إقليم/عمالة مكناس، جهة فاس مكناس، ساكنين فيها 19883 واحد، على حسب لإحصاء لعام 2014.
هاري ترومان
هاري ترومانهو سياسي ميريكاني. ؤ كان رئيس ديال لميريكان، و حكم فيها من 12 أبريل 1945 حتال 20 يناير 1953.
مملكة لݣوط لغربيين
مملكة لݣوط لغربيين (باللاتينية : Regnum Visigothorum) هيّا واحد لمملكة جرمانية من لفاميلة د لݣوط سيطرات على شبه لجزيرة لإيبيرية و لجنوب لغربي ديال فرانسا من لقرن لخامس جوايه ديك 418م و بقات حتى فتحوها لمسلمين تحت راية لأمويين عام 711م.
تصغير|التّواسع تاع لمملكة دلݣواوطا لغرباوا
هاد لمملكة أسسها واليا ؤ ولدو تيودوريك لولاني ف تولوز عام 418 لي دارها عاصيمة ديالو و لي قرن منبعد غادي تشد من لالوار فالشمال حتال جبل طارق فلجنوب و من رون فالشرق حتال لمحيط لأطلاسي ف لغرب.
1452
1452 هوّا عام مكبس ف تّقويم لڭريڭوري بدا نهار لخميس ؤ سالا نهار جمعة. هوّا لعام نمرة 1452 ف لإيرا لعامة ؤ لفترة د بعد لميلاد، نمرة 52 ف لقرن 15، ؤ نمرة 3 ف لعقد ديال عوام 1450.
1452 كيوافق 855-856 ف تّقويم لهيجري ؤ 2402 ف تّقويم لأمازيغي ؤ 11452 ف تّقويم لهولوسيني.
أمازيغية مطماطة
أمازيغية مطماطة هي لوغة من لفرع الزناتي الشرقي ديال اللوغات لأمازيغية دالشمال. كايهضرو بيها الناس فلڤيلاج ديال مطماطة فلجانوب نتاع تونس ولڤيلاجات ديال تاوجّوت، تامزرت وزراوة. بحساب الديكسيونير ديال بنمامو ، الناس اللي كاتهضر بيها كاتسمّيها تْمازيغت أولّا أدّْوي نّغْ (هضرتنا)، وكاتسمى بالدارجة التونسية الشلحة أولّا الجبالي. آخر تقدير تدار لشحال دالناس كايهضرو بيها كان ف1975 اللي تحسب فيها 3726 دلبشري.
التوتيق ديال هاد اللوغة قليل بزاف. مجموعة ديال لخرايف ولقصاص كان جمعها ونشرها هانز ستوم Stumme ف1900. أندري باسيت ف1950 عطى خرايط على لأمازيغية فتونس كاتبيّن ختيلافات فلكلمات، ودخّل فيها هاد لمينطاقة. توماس پينشوين Penchoen ف1968 دار مناقشة على اللوغات لأمازيغية فتونس والتأتير ديال إلا تقرّات فلمدارس. رضوان كولينز ف1981 ناقش الطريقة ديال الصرف والتحويل دلأفعال وقارنها مع أمازيغيات خرين فلبلاد. لعربي بن مامو هو بوحدو اللي دار كتاب خفيف دلقواعد ولمعجم داللوغة فالسيت اللي صاوب. هاد السيد كايهضر بهاد اللوغة.
إتنولوݣ كايتعامل معا هاد اللوغة على أنها لهجة ديال تانفوسيت اللي كاينة فالشمال لغربي ديال ليبيا، غير هو على حساب مارتين كوصمان (1999) هاد الجوج داللوغات كاينتاميو لفروع مختالفين (تانفوسيت كاتنتامي للوغات لأمازيغية الشرقية، أمازيغية مطماطة كاتنتامي للوغات لأمازيغية دالشمال).
1453
1453 هوّا عام ف تّقويم لڭريڭوري بدا نهار سبت ؤ سالا نهار سبت. هوّا لعام نمرة 1453 ف لإيرا لعامة ؤ لفترة د بعد لميلاد، نمرة 53 ف لقرن 15، ؤ نمرة 4 ف لعقد ديال عوام 1450.
1453 كيوافق 856-857 ف تّقويم لهيجري ؤ 2403 ف تّقويم لأمازيغي ؤ 11453 ف تّقويم لهولوسيني.